**גמר גביע המדינה בכדורגל 1991** התקיים באצטדיון רמת גן ברמת גן ב-4 ביוני 1991, ובו נקבע כי מחזיקת גביע המדינה בכדורגל 1990/1991 היא מכבי חיפה, שניצחה במשחק את הפועל פתח תקווה בתוצאה 1-3 בתום 90 דקות. הייתה זו המהדורה ה-53 של גביע המדינה, וה-38 מאז קום המדינה.

עבור מכבי חיפה הייתה זו ההופעה השמינית בתולדותיה בגמר גביע המדינה (והשביעית מאז קום המדינה). הפעם הקודמת שבה הגיעה למעמד הגמר הייתה שנתיים לפני כן, אז הגיעה לגמר נגד בית"ר ירושלים, והפסידה בתוצאה 3:4 בדו-קרב פנדלים בתום משחק שנגמר אחרי הארכה בתוצאה 3:3. הפעם האחרונה שבה זכתה מכבי חיפה בתואר גביע המדינה היחידי שלה עד אז, היה 29 שנים לפני כן בעונת 1961/1962 אז ניצחה את מכבי תל אביב בגמר הגביע החוזר בתוצאה 2:5.

מכבי חיפה הגיעה לגמר לאחר 6 משחקים במפעל, כאשר ב-5 מהם ניצחה בתום 90 דקות, ובאחד מהם סיימה בתיקו (במשחק ראשון במפגש כפול עם גומלין), עם מאזן שערים של 11-2 לטובתה, כאשר היא מציגה ממוצע שערים של 1.8 שערים למשחק.

עבור הפועל פתח תקווה הייתה זו ההופעה השמינית בתולדותיה בגמר גביע המדינה (והשביעית מאז קום המדינה). הפעם הקודמת שבה הגיעה למעמד הגמר הייתה 18 שנים לפני כן, בהם לא הצליחה להגיע למעמד זה. הפעם האחרונה שבה זכתה הפועל פתח תקווה בתואר גביע המדינה היחידי שלה עד אז, היה 34 שנים לפני כן בעונת 1956/1957 אז ניצחה את מכבי יפו בגמר הגביע בתוצאה 1:2.

הפועל פתח תקווה הגיעה לגמר לאחר 6 משחקים במפעל, כאשר ב-4 מהם ניצחה בתום 90 דקות, באחד מהם הפסידה (במשחק השני במפגש כפול עם גומלין), ובאחד מהם סיימה בתיקו, עם מאזן שערים של 15-6 לטובתה, כאשר היא מציגה ממוצע שערים של 2.5 שערים למשחק.

הדרך אל הגמר
------------

| מכבי חיפה | סיבוב | הפועל פתח תקווה |
| --- | --- | --- |
| יריבה | תוצאה | תוצאה | יריבה |
| מכבי שעריים | 3–0 | 32 האחרונות | 2–1 | הפועל יהוד |
| עירוני אשדוד | 2–2 | שמינית הגמר | 4–1 | מכבי השקמה/רמת חן |
| 2–0 | 0–1 |
| מכבי נתניה | 1–0 | רבע הגמר | 1–1 | בני יהודה תל אביב |
| 1–0 | 4–0 |
| שמשון תל אביב | 2–0 | חצי הגמר | 4–2 | הפועל קריית אונו |

### מכבי חיפה

מכבי חיפה הגיעה לגמר כקבוצה הבכירה בארץ - אלופת המדינה לעונת 1990/1991, כאשר הפועל פתח תקווה היוותה המתחרה היחידה שלה לתואר בעונה זו, והפסידה לה בנקודה אחת בלבד בסוף העונה.

בסיבוב ח' פגשה מכבי חיפה את מכבי שעריים מהליגה הארצית באצטדיון שבעפולה, בו ניצחה 0:3 משערים של אייל ברקוביץ' (21), איתי מרדכי (35) ואלון חרזי (73). בשמינית הגמר פגשה את עירוני אשדוד גם היא מהליגה הארצית, למפגש באצטדיון העירוני באשדוד, ובמשחק הראשון בדקה ה־51 חיפה עלתה ליתרון אחרי שאלון חרזי, בפריצה מצד ימין העביר מסירת רוחב לרחבה, ברקוביץ הסיט קלות לאיתי מרדכי שתרגם את המהלך המשולב בבעיטה לרשת - 0:1 לחיפה. בדקה ה־65 נאור גלילי, הקפטן האשדודי, התרומם לכדור גובה עם השוער הרוסי והכדור שנגח, המשיך לכוון השער ולמגן, איתן אהרוני, שהגיע בריצה, לא נותר אלא להדוף את הכדור בידו ולהציל שער ודאי. לא לזמן רב, כיוון שחלפו רק מספר שניות וגלילי בעט את הפנדל ודייק - 1:1. שחקני חיפה המשיכו את המשחק, כאשר ניצלו את החגיגות והחיבוקים של שחקני אשדוד בחצי מגרשם על הבקעת השער, ועופר מזרחי פרץ לבד מול שוער אשדוד והחטיא שער בטוח.

בהמשך בני דמתי מאשדוד עבר בקלות את ליאור רוזנטל והקשית לרחבה כדור גבוה משמאל לימין. יגאל זריהן התרומם גבוה ונגח לפינה הנגדית כדור שפגע בעמוד השער וחדר פנימה - 1:2 לזכות הקבוצה עירוני אשדוד מהליגה הארצית. בדקה ה-82 ניצל אלון חרזי בלבול במרכז ההגנה של אשדוד ומול השוער חיון כבש והשווה ל - 2:2 במשחק הראשון.

במשחק השני זה כבר הלך בצורה יותר חד צדדית לכיוונה של מכבי חיפה, כאשר אייל ברקוביץ' הבקיע כבר בדקה החמישית, ובדקה ה-19 הכפיל אלון חרזי את היתרון, כאשר מכבי חיפה מנצחת 2:4 בסיכום שני המשחקים ומעפילה לרבע הגמר. ברבע הגמר פוגשת מכבי חיפה את מכבי נתניה מצמרת הליגה הלאומית. במשחק הראשון כובשת מכבי חיפה באצטדיון קריית אליעזר שער בדקה ה-78 מבעיטת עונשין מוצלחת של ראובן עטר. במפגש השני באצטדיון הקופסה כבש אייל ברקוביץ' את השער היחידי במשחק בדקה ה-80, וחיפה העפילה לשלב הבא. בחצי הגמר הנייטרלי באצטדיון רמת גן פוגשת מכבי חיפה את שמשון תל אביב מהליגה הארצית, אותה היא מנצחת 0:2 משני שערים שהובקעו בתוך 3 דקות בדקה ה-13 ובדקה ה-16 מרגליהם של טל בנין ואיתי מרדכי בהתאמה, בדרך להעפלה השמינית לגמר גביע המדינה, והרביעית מתוך 7 העונות האחרונות.

### הפועל פתח תקווה

הפועל פתח תקווה הגיעה לגמר הגביע כקבוצה המתמודדת העיקרית לתואר האליפות ביחד עם מכבי חיפה, כאשר סיימה את הליגה לעונת 1990/1991 במקום השני בהפרש נקודה אחת בלבד.

בסיבוב ח' פוגשת הפועל פתח תקווה את הפועל יהוד מליגה א' (הליגה השלישית), ומנצחת 1:2 משערים של עוז אליה וניר לוין, כאשר נסים כהן רק מצמק את התוצאה בדקה ה-87. בשמינית הגמר פוגשת פתח תקווה את מכבי השקמה/רמת חן גם היא מהליגה השלישית, כאשר במפגש באצטדיון האורווה בפתח תקווה מנצחת הקבוצה 1:4 משערים של יוסי לוי, גבע מרקוס (צמד), ושער של ניר לוין, כאשר נועם גלזר מצמק את התוצאה בלבד. במשחק השני מנצחת הקבוצה מליגה א' באצטדיון ברמת חן 0:1 משער של דוד לביא, אולם הפועל פתח תקווה עולה כשהיא מנצחת 2:4 בסיכום שני המשחקים.

ברבע הגמר פוגשת הפועל פתח תקווה את בני יהודה תל אביב, כאשר במשחק הראשון באצטדיון שכונת התקווה נגמר המשחק בתוצאה 1:1, משערים של אלון נתן לזכות בני יהודה, ויוסי שושני לזכות הפועל פתח תקווה, אולם במשחק השני באצטדיון האורווה מנצחת הפועל פתח תקווה 0:4 מצמד של ניר לוין, שער של עוז אליה, ושער של דני ניראון. בחצי הגמר הנייטרלי באצטדיון רמת גן פוגשת הפועל פתח תקווה את הפועל קריית אונו מליגה א', הליגה השלישית, ובמשחק עולה פעמיים הפועל פתח תקווה ליתרון משערים של יוסי לוי ודני ניראון אולם פעמיים משווה קריית אונו את התוצאה משערים של מיקי סנדרוב ואבי בן-עזרא. בהמשך בדקה ה-73 מבקיעה פתח תקווה את ה2:3 משער של ניר לוין, ובדקה ה-80 נקבעת תוצאת המשחק כאשר הקשר המצטיין אלי מחפוד מבקיע את השער האחרון במשחק וקובע את התוצאה 2:4 להפועל פתח תקווה, שמעפילה לגמר הגביע השמיני בתולדותיה, אחרי 18 שנים שלא הצליחה לעשות כך ואחרי 34 שנים מאז הזכייה האחרונה בו.

סיכום מהלכי המשחק
-----------------

### מחצית ראשונה

עם פתיחת המשחק בדקה השנייה, גלש המגן גיא גת לעברו של אייל ברקוביץ' באופן די קשוח, ולאחר מספר שניות שלף השופט עובדיה בן יצחק את הכרטיס האדום לעברו של גת, באופן מעורר מחלוקת. הספסל של הפועל פתח תקווה נכנס לדשא וניסה לשכנע את השופט לחזור בו, ונוצרה מהומה על הדשא למשך מספר דקות שעצרה את המשחק, אולם ללא הועיל, והמשחק חודש כאשר הפועל פתח תקווה עם כרטיס אדום מהדקה השנייה.

בדקה ה-8, מסר מני בסון כדור טוב ליוסי שושני, ששלח את הכדור לקורה. אחרי 20 דקות, מסר קשר הפועל פתח תקווה אלון חזן, לשושני. ושושני בעט שוב חזק ולקורה,

בדקה ה-25, בעיטה נוספת של יוסי לוי פגעה במשקוף ונהדפה.

בדקה ה-36 בני קוזושווילי מחלץ כדור ומוסר למני בסון שבעט כדור חזק מ־18 מ`, לאחר איבוד כדור של אלון חרזי, והכדור הלך פנימה - **1:0 להפועל פתח תקווה בגמר הגביע**.

### מחצית שנייה

בדקה ה־51 השתחרר ראובן עטר בשמאל, מסר לאיתי מרדכי, וקיבל בחזרה, לאחר מכן בעט עטר כדור פנימה - **1:1 במשחק הגמר**.

בדקה ה-66 נשלחה משה אייזנברג לכדור ארוך בתוך רחבת פתח תקווה, הטעה את המגינים שלו פעם אחת, ובעט כדור חזק, שהשוער רפי כהן לא הצליח לעצור, והכדור המשיך לרשת **1:2 למכבי חיפה בגמר הגביע.**

בדקה ה-77 וה-82 התבצעו שני חילופים בשורות פתח תקווה כאשר אלון חזן ומני בסון יצאו ובמקומם נכנסו עוז אליה ודני ניראון.

בדקה ה-86 נשלח טל בנין לכדור ארוך באגף, מסר כדור רוחב על ראובן עטר שנתן בעיטה חזקה, אולם השוער רפי כהן הצליח להדוף, אבל הכדור החוזר הגיע לאייל ברקוביץ' שנתן בעיטה נוספת חזקה לרשת, **1:3 למכבי חיפה בגמר הגביע.**

באותה דקה התבצע חילוף כאשר משה אייזנברג יצא ובמקומו נכנס ירון גבעול, 3 דקות לאחר מכן התבצע חילוף נוסף בשורות מכבי חיפה כאשר איתי מרדכי יצא ובמקומו נכנס יניב כהן.

לאחר כ-2 דקות של תוספת זמן שרק השופט עובדיה בן יצחק לסיום המשחק - **1:3 למכבי חיפה בגמר, וגביע שני בהיסטוריה של המועדון מהכרמל.**

משחק הגמר
---------

|  |  |  |  |  |
| --- | --- | --- | --- | --- |
| 4 ביוני 199120:00 | **מכבי חיפה** | **1:3** | **הפועל פתח תקווה** | אצטדיון רמת גן, רמת גן**צופים:** 25,000**שיפוט:** עובדיה בן יצחק |
| ראובן עטר הובקע שער בדקה ה- , 51' , 51' משה אייזנברג הובקע שער בדקה ה- , 66' , 66' אייל ברקוביץ' הובקע שער בדקה ה- , 85' , 85' | (סיקור) | מני בסון הובקע שער בדקה ה- , 36' , 36' |

### הרכבי הקבוצות

|  |  |
| --- | --- |
| 





**מכבי חיפה**
 | 





**הפועל פתח תקווה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **1** | אוקראינהאוקראינה ויקטור צ'אנוב |
| מגן ימני | **2** | ישראלישראל איתן אהרוני (קפטן) |
| בלם |  | ישראלישראל רפי אוסמו | כרטיס צהוב בדקה ה-78 78' |
| בלם |  | ישראלישראל ליאור רוזנטל | כרטיס צהוב בדקה ה-65 65' |
| מגן שמאלי | **3** | ישראלישראל אלון חרזי |
| קשר | **11** | ישראלישראל אברהם אבוקרט | כרטיס צהוב בדקה ה-25 25' |
| קשר |  | ישראלישראל טל בנין |
| קשר התקפי | **10** | ישראלישראל ראובן עטר |
| קשר התקפי | **9** | ישראלישראל אייל ברקוביץ' |
| חלוץ | **8** | ישראלישראל משה אייזנברג |  | הוחלף בדקה ה-86 86' |
| חלוץ |  | ישראלישראל איתי מרדכי |  | הוחלף בדקה ה-89 89' |
| **מחליפים:** |
| קשר | **5** | ישראלישראל יניב כהן |  | נכנס כמחליף בדקה ה-89 89' |
| קשר |  | ישראלישראל ירון גבעול |  | נכנס כמחליף בדקה ה-86 86' |
| **מאמן:** |
| ישראלישראל שלמה שרף |

 |  | 

|  |
| --- |
|  |
|  |  |
| שוער | **1** | ישראלישראל רפי כהן |
| מגן ימני | **15** | ישראלישראל גיא גת | הורחק בכרטיס אדום בדקה ה-2 2' |
| בלם | **5** | ישראלישראל איתן בודניוק (קפטן) |
| בלם | **3** | ישראלישראל נועם קייסי |
| בלם | **13** | ארגנטינהארגנטינה קרלוס אולראן |
| מגן שמאלי | **2** | ישראלישראל בני קוזושווילי |
| קשר | **12** | ישראלישראל יוסי שושני |
| קשר | **7** | ישראלישראל יוסי לוי |
| קשר התקפי | **4** | ישראלישראל אלון חזן | כרטיס צהוב בדקה ה-9 9' | הוחלף בדקה ה-82 82' |
| חלוץ | **9** | ישראלישראל ניר לוין |
| חלוץ | **14** | ישראלישראל מני בסון |  | הוחלף בדקה ה-77 77' |
| **מחליפים:** |
| קשר | **11** | ישראלישראל עוז אליה |  | נכנס כמחליף בדקה ה-82 82' |
| חלוץ | **16** | ישראלישראל דני ניראון |  | נכנס כמחליף בדקה ה-77 77' |
| **מאמן:** |
| ישראלישראל אברהם גרנט |

 |

|  |
| --- |
| **שופט:**
ישראלישראל עובדיה בן יצחק (שופט ראשי)
**עוזרי שופט:**
ישראלישראל יצחק בן יצחק (קוון)
ישראלישראל רחמים שאשו (קוון)
**שופט רביעי:**
ישראלישראל |

קישורים חיצוניים
----------------

* כתבה על המשחק באתר ההיסטוריה של מכבי חיפה
* כתבה על המשחק באתר ההיסטוריה של הפועל פתח תקווה
* מכבי חיפה - הפועל פ"ת עונת 1990/1 גמר גביע, סרטון בערוץ "hezi10", באתר יוטיוב (אורך: 00:17:35)
* מכבי חיפה - הפועל פתח תקוה גמר גביע המדינה עונת 1990/91, סרטון בערוץ "MaccabiHaifaHistory", באתר יוטיוב (אורך: 01:38:48)

הערות שוליים
------------

1. ↑  מכבי חיפה נגד מכבי שעריים, סיבוב ח' גביע המדינה 1990/1991, אתר ההיסטוריה של מכבי חיפה
2. ↑  מכבי חיפה נגד עירוני אשדוד, שמינית גמר משחק ראשון גביע המדינה 1990/1991, אתר ההיסטוריה של מכבי חיפה
3. ↑  מכבי חיפה נגד עירוני אשדוד, שמינית גמר משחק שני גביע המדינה 1990/1991, אתר ההיסטוריה של מכבי חיפה
4. ↑  מכבי חיפה נגד מכבי נתניה, רבע גמר משחק ראשון גביע המדינה 1990/1991, אתר ההיסטוריה של מכבי חיפה
5. ↑  מכבי חיפה נגד מכבי נתניה, רבע גמר משחק שני גביע המדינה 1990/1991, אתר ההיסטוריה של מכבי חיפה
6. ↑  מכבי חיפה נגד שמשון תל אביב, חצי גמר גביע המדינה 1990/1991, אתר ההיסטוריה של מכבי חיפה
7. ↑  הפועל פ"ת נגד הפועל יהוד, סיבוב ח' 1990/1991, מוזיאון הפועל פתח תקווה
8. ↑  הפועל פ"ת נגד השקמה/רמת חן, שמינית גמר משחק ראשון 1990/1991, מוזיאון הפועל פתח תקווה
9. ↑  הפועל פ"ת נגד השקמה/רמת חן, שמינית גמר משחק שני 1990/1991, מוזיאון הפועל פתח תקווה
10. ↑  הפועל פ"ת נגד בני יהודה תל אביב, רבע גמר משחק ראשון 1990/1991, מוזיאון הפועל פתח תקווה
11. ↑  הפועל פ"ת נגד בני יהודה תל אביב, רבע גמר משחק שני 1990/1991, מוזיאון הפועל פתח תקווה
12. ↑  הפועל פ"ת נגד הפועל קריית אונו, חצי גמר 1990/1991, מוזיאון הפועל פתח תקווה

| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |